ka ka fr ka ka ka ka ka ka ka ka ka ka ka xmf ka ka ka ka ka ka ka ka ka ka ka ka ka ka ka ka ka
ბინის დაზღვევა - შეიძინე ონლაინ - თვეში 12 ლარიდან
დააზღვიე შენი ბინა თვეში 12 ლარიდან.
ბინის დაზღვევა აგინაზღაურებს გაუთვალისწინებელ ხარჯებს იმ შემთხვევაში, თუ შენი ბინის რემონტი, ავეჯი ან საყოფაცხოვრებო ტექნიკა დაზიანდება შემდეგი შემთხვევებისგან:
- კანალიზაციის ან წყალგაყვანილობის მწყობრიდან გამოსვლა;
- გათბობის სისტემების ან ელექტრო გაყვანილობის მწყობრიდან გამოსვლა;
- ხანძარი, აფეთქება, კვამლით დაზიანება;
- ქურდობა, ძარცვა, ყაჩაღობა;
- სეტყვა, წყალდიდობა, ძლიერი ქარი, მეხის დაცემა;
- გაქირავების შემთხვევაში ანაზღაურდება დამქირავებლის მიზეზით გამოწვეული დაზიანებებიც.
რამდენს ანაზღაურებს ბინის დაზღვევა
ბინის რემონტის დაზიანებისას კვადრატულ მეტრზე 300 ლარამდე თანხა აგინაზღაურდება, ავეჯისა და ტექნიკის შემთხვევაში კი 20 000 ლარამდე ანაზღაურებას მიიღებ.
ფრანშიზა – ანუ თანხის ის ნაწილი, რომლის დაფარვაც ზარალის დადგომისას შენ გეკისრება – ზარალის 5%, ანუ მინიმუმ 150 ლარია.
მაგალითად: თუ ხანძარი ან აფეთქება შენი რემონტის 20 კვ.მ.-ს დააზიანებს და 6 000 ლარის ზარალი დაფიქსირდება, დაზღვევა ამ თანხას 5%-იანი ფრანშიზის, ანუ 300 ლარის გამოკლებით აგინაზღაურებს. ხოლო, თუ შემთხვევის დროს შენი ავეჯი და ტექნიკაც დაზიანდება, მათ შესაკეთებლად ან ჩასანაცვლებლად დამატებით 20 000 ლარამდე თანხას მიიღებ.
მესამე პირისათვის მიყენებული ზიანის დაზღვევა
შეგიძლია, დამატებით აირჩიო მესამე პირის პასუხისმგებლობის დაზღვევაც, რომელიც თვეში მხოლოდ 5 ლარი ღირს. თუ შენი მიზეზით დაზიანდება მეზობლის რემონტი, ავეჯი ან საყოფაცხოვრებო ტექნიკა, ბინის დაზღვევა 10 000 ლარამდე ზარალს აანაზღაურებს. ამ შემთხვევაში ფრანშიზა 150 ლარი იქნება.
ვის შეუძლია შეიძინოს ბინის დაზღვევა
ბინის დაზღვევას შეძლებ იმ შემთხვევაში, თუ:
- ხარ ბინის მესაკუთრე ან მფლობელი
- ხარ არანაკლებ 18 წლის
- შენს ბინაში მუდმივად ცხოვრობენ
ბინის დასაზღვევად საჭიროა მხოლოდ მფლობელის პირადი ნომერი, დაბადების თარიღი და მისამართი.
ბინის დაზღვევის შესახებ დამატებითი ინფორმაციის მისაღებად გაეცანი საინფორმაციო ფურცელს, ან გადადი ბმულზე სრული პირობების გასაგებად.
Travel insurance for Visitors to Georgia სამოგზაურო დაზღვევა ავტომობილის დაზღვევა ავტოპასუხისმგებლობის დაზღვევა კრიტიკული დაავადებების დაზღვევა ბინის დაზღვევა
ვებგვერდის წესები და პირობები მონაცემთა დაცვა ავტომატური გადახდა